En revisionsrapport retter skarp kritik af den tidligere ledelse for Læsø Linien, efter at købet af den nye færge Ane Læsø er blevet 8,5 millioner kroner dyrere end beregnet. Det oplyser DR Nordjylland. Læsø Linien købte "Ane Læsø" tilbage i 2011. Dengang var prisrammen på 43 millioner kroner. Men på trods af renoveringen af færgen blev millioner af kroner dyrere undervejs i forløbet, blev budgettet ikke ajourført. Det fremgår af rapporten fra Kommunernes Revision. Flere medlemmer af kommunalbestyrelsen i Læsø Kommune er forargede over forløbet og kalder det for beskæmmende. Den daværende direktør for Læsø Linien, Jess Jessen-Klixbüll, mener, at overskridelsen af budgettet højst har været på 3 millioner kroner, men erkender, at der har været rod i kommunikationen omkring budgettet.

Referat:
Den nye færge Ane Læsø blev 8,5 millioner kroner dyrere end beregnet.